તેમાં અસ્થાનાએ ખુદ સીબીઆઇના વડા આલોક વર્મા પર લાંચ લેવાના તથા સંવેદનશીલ કેસો રફેદફે કરવાના આક્ષેપ કર્યા હતા. જોકે, સીબીઆઇએ અસ્થાનાના આ આક્ષેપો ખોટા હોવાની સ્પષ્ટતા પ્રગટ કરતાં બંને અધિકારીઓ વચ્ચેનું તુમુલ યુદ્ધ પરાકાષ્ટાએ પહોંચ્યાના સંકેત સાંપડ્યા છે. સીબીઆઇમાં નંબર-ટુનો હોદો ધરાવતાં રાકેશ અસ્થાના સામે હૈદરાબાદના બિઝનેસમેન સતીશ સનાની ફરિયાદના આધારે કેસ નોંધાયો છે.